પીઠિકાની ઉપર મધ્યમાં ડાબી બાજુએ એક મુનિ પોપટ લઈને બેઠા છે. શ્રીનાથજીના ડાબા હાથની પાસે બે મુનિ ધ્યાનસ્થ મુદ્રામાં જોઈ શકાય છે. તેમની નીચે એક સાપ ફેણ ફેલાવીને ઊભો છે. જ્યારે અન્ય એક આકૃતિ સિંહની છે. તે નૃસિંહજીનું પ્રતીક છે. તેની નીચે બે મોર છે. આ ઉપરાંત ડાબી બાજુએ મુનિની નીચે એક ઘેટું, એક સાપ અને બે ગાય છે, જેઓ ગોવર્ધન પર્વતના રહેવાસી છે. તેઓ શ્રીનાથજીને આદરપૂર્વક જુએ છે. આ આકૃતિઓ અંગે સંખ્યાબંધ ખુલાસાઓ થયેલા છે. વિદ્વાનોમાં આ અંગે મતમતાંતર પણ છે.